Source: https://suomenklubitalot.fi/suomen-klubitalot-ry/yhdistyksen-saannot/
Timestamp: 2019-06-17 01:23:16+00:00
Document Index: 15241300

Matched Legal Cases: ['§3', '§6', '§7', '§9', '§10', '§11']

Yhdistyksen säännöt | Suomen Klubitalot
Etusivu Suomen Klubitalot ry Yhdistyksen säännöt
Yhdistysten toimintaa ohjaavat yhdistyksen säännöt sekä yhdistyslaki. Yhdistyslain mukaan jokaisella yhdistyksellä on lisäksi oltava hallitus. Hallituksen jäsenet valitaan yhdistyksen kokouksessa.
Suomen Klubitalot ry:n säännöt
Perustiedot: Suomen Klubitalot ry, Finlands Klubbhus rf
Rekisterinumero: 176.111
Merkitty rekisteriin: 18.03.1999
Yhdistyksen nimi on Suomen Klubitalot ry, Finlands Klubbhus rf. Yhdistyksen toimialue on koko Suomi ja kotipaikka Helsinki.
Yhdistyksen tarkoitus on suomalaisten mielenterveystyötä tekevien Klubitalojen toiminnan aatteelinen tukeminen ja laadullinen kehittäminen. Yhdistys edistää mielenterveyskuntoutujien sosiaalista asemaa yhteiskunnassa ja tekee tunnetuksi Klubitalojen voimaannuttavaa kuntoutumismallia.
Toimii suomalaisten Klubitalojen yhteistyöelimenä
Tukee suomalaisten Klubitalojen laadunarviointia
Tiedottaa klubitalotoiminnasta ja sen vaikuttavuudesta
Tekee laaja-alaista yhteistyötä yhteiskunnallisten toimijoiden kanssa
Toteuttaa klubitalomalliin liittyvää tutkimus -ja kehittämistyötä
Tekee yhteistyötä kansainvälisten klubitaloverkostojen ja Klubitalojen kehittämiskeskusten kanssa
Päättää kansainvälisten klubitalomallia ohjaavien laatusuositusten suomennoksesta
Toimintansa tukemiseksi yhdistys voi ottaa vastaan avustuksia, lahjoituksia ja testamentteja sekä voi, asianmukaisen luvan saatuaan, toimeenpanna arpajaisia ja rahankeräyksiä sekä järjestää myyjäisiä ja kirpputoreja.
Yhdistyksen varsinaisiksi jäseniksi voivat liittyä Suomessa toimivat oikeustoimikelpoiset Klubitalot tai niiden oikeustoimikelpoiset taustajärjestöt. Jäsenyydestä päättä yhdistyksen hallitus. Yhdistyksen jäsenyys edellyttää, että Klubitalo pyrkii noudattamaan kansainvälistä klubitalomallia.
Yhdistyksen jäsenillä on oikeus erota yhdistyksestä ilmoittamalla siitä kirjallisesti yhdistyksen hallitukselle tai sen puheenjohtajalle taikka ilmoittamalla siitä yhdistyksen kokouksessa pöytäkirjaan. Yhdistyksen kokouksella on oikeus erottaa jäsen, mikäli se toteaa, että jäsen toimii Suomen Klubitalot ry:n tarkoitusperien vastaisesti tai jättää jäsenmaksun maksamatta.
§3.1 Jäsenmaksu
Jäseniltä perittävän vuotuisen vuosimaksun suuruudesta päättää vuosikokous. Jäsenmaksu on klubitalokohtainen.
Vuosikokouksessa valitaan hallituksen jäsenet. Hallitukseen kuuluvat puheenjohtaja sekä 6-14 jäsentä, sekä heille henkilökohtaiset varajäsenet. Jäsenistä enintään puolet on henkilökunnan edustajia. Hallituksessa voi olla jäsenenä yhdestä Klubitalosta kerrallaan enintään kaksi (2) henkilöä.
Hallituksen puheenjohtajan ja muiden jäsenten toimikausi on kaksi (2)- vuotinen vuosikokouksesta alkaen. Vuosittain erovuorossa ovat puolet muista jäsenistä, aluksi arvan, sitten vuoron mukaan. Kuitenkin, jos erovuorossa olevan jäsenen Klubitalo on niin päättänyt, voi tämä jäsen pyrkiä uudelleen hallitukseen.
Hallitus valitsee keskuudestaan varapuheenjohtajan sekä ottaa keskuudestaan tai ulkopuoleltaan sihteerin ja tarvittaessa varasihteerin, rahastonhoiutajan ja muut tarvittavat toimihenkilöt.
Hallitus on päätösvaltainen, kun läsnä on vähintään puolet jäsenistä, puheenjohtaja tai varapuheenjohtaja mukaan lukien. Hallituksen kokoukseen voidaan osallistua hallituksen niin päättäessä myös tietoliikenneyhteyden tai muun teknisen apuvälineen avulla kokouksen aikana tai ennen kokousta.
Hallituksen päätökseksi tulee se mielipide, jota on kannattanut yli puolet läsnä olevista hallituksen jäsenistä. Äänestystilanteen ollessa tasan ratkaisee puheenjohtajan ääni, vaaleissa kuitenkin arpa.
Yhdistyksen nimen kirjoittavat puheenjohtaja ja varapuheenjohtaja yhdessä, tai jompikumpi yhdessä sihteerin tai rahastonhoitajan kanssa.
§6 Tilit ja tilintarkastus
Yhdistyksen tilikautena on kalenterivuosi. Tilinpäätös asiakirjoineen on annettava tilintarkastajille viimeistään kuukautta ennen vuosikokousta. Tilintarkastajien tai toiminnantarkastajien on annettava kirjallinen lausunto hallitukselle viimeistään kaksi viikkoa ennen vuosikokousta. Yhdistyksen tilintarkastajan ja varatilintarkastajan tai toiminnantarkastajan ja varatoiminnantarkastajan toimikausi on vuosikokousten välinen aika.
§7 Yhdistyksen kokousten koolle kutsuminen
Yhdistyksen kokouksen kutsuu koolle hallitus. Kokouskutsu on toimitettava aikaisintaan kuukausi (1) ja viimeistään kaksi (2) viikkoa ennen kokousta sähköpostitse kullekin jäsenelle.
Yhdistyksen vuosikokous pidetään vuosittain hallituksen määräämänä päivänä maaliskuun loppuun mennessä. Ylimääräinen kokous pidetään, kun hallitus katsoo siihen olevan aihetta tai kun vähintään kymmenesosa (1/10) yhdistyksen äänioikeutetuista jäsenistä sitä ilmoittamaansa asiaa varten kirjallisesti pyytää. Kokous on kutsuttava kuukauden (1) kuluessa pyynnön esittämisestä. Jokaisella jäsenellä on yhdistyksen kokouksessa yksi ääni jokaista jäsenmaksun maksavaa Klubitaloa kohden.
§9 Yhdistyksen vuosikokouksessa päätettävät asiat
Yhdistyksen vuosikokouksessa on päätettävä:
Hallituksen puheenjohtajan, jäsenten ja henkilökohtaisten varajäsenten, tilintarkastajan ja varatilintarkastajan tai toiminnantarkastajan ja varatoiminnantarkastajan valitsemisesta erovuoroisten tilalle
Tilinpäätöksen vahvistamisesta ja vastuuvapauden myöntämisestä hallituksen jäsenille ja muille vastuuvelvollisille.
Toimintakertomuksen vahvistaminen
Toimintasuunnitelman sekä tulo- ja menoarvion vahvistamisesta
Vuotuisten jäsenmaksujen suuruudesta
Kiitnteistöjen luovuttamisesta tai kiinnittämisestä tai yhdistyksen toiminnan kannalta huomattavan muun omaisuuden luovuttamisesta
Mikäli jäsen haluaa saada jonkin asian yhdistyksen vuosikokouksen käsiteltäväksi, on jäsenen ilmoitettava siitä kirjallisesti hallitukselle niin hyvissä ajoin, että asia voidaan sisällyttää kokouskutsuun.
§10 Yhdistyksen purkautuminen
Jos yhdistys puretaan tai lakkautetaan, yhdistyksen varat on jaettava yhdistykseen kuuluvien jäseninä olevien rekisteröityjen yhdistysten alaisten Klubitalojen kesken tasan.
§11 Sääntöjen muuttaminen ja yhdistyksen lakkauttaminen
Näiden sääntöjen muuttamiseen ja yhdistyksen purkamiseen tarvitaan yhdistyksen kokouksen yksimielinen päätös tai päätös, jota 2/3 jäsenistöstä kannattaa kahdessa perättäisessä vähintään kahden (2) viikon välein pidetyssä kokouksessa.